《将游龟峰寄汪抑之器之二太史》
明代·陆深

爱此秋高风日清，纡回常作探山行。俯看飞鸟有时下，怅望美人无限情。

沙净水根偏见石，树含谷口少闻莺。好峰只隔斜阳外，拟借新居卧月明。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。